ГЕРБ поиска оставката на кмета на район „Младост“ д-р Цвета Авджиева
Сряда, 29 Март 2017, 06:24 Търсене
18|9732|28.03.2017
0|3581|15.08.2016
Цвета Авджиева - кмет на столичния район ”Младост”
Изпълнителната комисия на ПП ГЕРБ сваля политическото си доверие от кмета на столичния район ”Младост” д-р Цвета Авджиева и я призовава да подаде оставка от поста, поради липсата на адекватни мотиви в процедурите по одобрението и разрешението за строеж в междублоковото пространство на бл. 19, 20 и 21 в кв. „Младост 1“. Това съобщиха от пресцентъра на ПП ГЕРБ.Решението на ИК е взето след като кметът на София Йорданка Фандъкова е запознала министър-председателят и председател на ГЕРБ Бойко Борисов с всички факти, свързани със случая. Ръководството на ПП ГЕРБ смята, че има действия от страна на кмета на Младост, които са недопустими и следва Цвета Авджиева да поеме отговорност за своите решения в името на развитието на района и спокойствието на жителите на Младост. По заповед на кмета на София в момента тече пълна проверка на всички процедури и решения, които се отнасят до терена от реституцията му през 2003 г. насам и строителството е спряно. В началото на миналата седмица на среща с граждани от „Младост 1“ Фандъкова пое личен ангажимент да се намери трайно решение за запазване на детската площадка и зеленото пространство при бл. 19, 20 и 21. По заповед на кмета на Столична община главният архитект на София ще направи проверка и доклад за всички случаи на частни имоти, които се намират в обособени междублокови пространства на територията на район „Младост“.